open-index/open-wikipedia-markdown huggingface dataset:
Puolikuu

**Puolikuu** on Kuun vaihe, jolloin Aurinko valaisee puolet Maahan näkyvästä kuunpinnasta. Puolikuun aikana auringonvalo tulee Maasta nähden Kuun sivulta, valaisten Kuun puoliksi. Puolikuu näyttää puoliympyrän muotoiselta. 

Puolikuun vaihetta sanotaan usein myös ensimmäiseksi tai viimeiseksi neljännekseksi. Kasvavassa vaiheessa oleva puolikuu on siis ensimmäinen neljännes ja  vaihe on viimeinen neljännes.
Spacesynth

**Spacesynth** (joskus **synthdance**, *spacedance* eli *spacedisco*) on eurooppalaisen elektronisen tanssimusiikin tyylisuunta, joka syntyi 1980-luvun puolivälissä. Alussa spacesynth oli instrumentaalista italodiskoa, mutta se kehittyi omaksi genrekseen. 1980-luvulla tyylin tunnetuimpia esittäjiä olivat muun muassa Laserdance, Koto, Cyber People ja Proxyon. Spacesynthin myyntiluvut laskivat 1990-luvun edetessä, mutta merkkejä jonkinasteisesta suosion palaamisesta on näkynyt 2000-luvulla.

Tälle instrumentaaliselle musiikkityypille ovat tyypillisiä artistit, jotka tuottavat elektronista musiikkia, ei niinkään yhtyeiden aito live-esiintyminen. Spacesynthissä melodia on usein rytmiä tärkeämpi toisin kuin usein discomusiikissa. Spacesynthissä käytetään usein vokooderilla tehtyä laulua ja puhetta. Aiheet ovat scifi- ja avaruuspainotteisia.

Spacesynthille ominaisia ovat olleet 1/16-bassolinja, sointuiskut, tarttuvat melodiat ja Linn Drum -rumpukoneen omalaatuiset soundit. 1990-luvun alussa spacesynthin suosio alkoi vähetä, ja sen tilalle tulivat 1990-luvun kuluessa eurodance, house ja tekno. Spacesynth lähes katosi 1990-luvun alussa, mutta nousi taas 1980-luvun soundin saatua uutta suosiota 2000-luvun puolivälissä. Tyylisuunnan tunnetuimpia artisteja ovat nykyään Area 51, Protonic Storm, Marco Rochowski, Anders Lundqvist, Mark Vera, Electron, Berk Van Ozden ja MindXpander. Tuotantoyhtiöt Hypersound ja Alpha Centauri ovat tuoneet uusia esiintyjiä julkisuuteen 2000-luvulla.

## Spacesynth-artisteja
* Area 51 (Alankomaat)
* Daylight (Itävalta)
* Hipnosis (Italia)
* Cyber People (Italia)
* Jan Schipper
* KOTO (Italia)
* Kusto (Viro)
* Laserdance (Alankomaat)
* Proxyon (Alankomaat)
* Syntech (Alankomaat)
* Mika Thorwine (Suomi)
* SpaceRaider (Puola)
* mindXpander (Ruotsi)
* Macrocosm (Saksa/Ruotsi)
* Protonic Storm (Puola)
* Rygar (Alankomaat)
* Mark Vera (Suomi)
* Dreamtime (Suomi)
* Electron (Suomi)
* Everdune (Suomi)
* Galaxion (Suomi)
* SpaceVision (Suomi)
* Solar Burst (Suomi)
* Synthesis / Robert Ludwinski
* Galactic Warriors (Kroatia)

## Lähteet

## Aiheesta muualla
* Spacesynth.net
* Spacesynth.de 
*
Tsade

**Tsade** (myös **ṣade**, **tzade** tai **tsadi**) on monen seemiläisen kielen aakkoston 18. kirjain. Se sisältyy muun muassa heprealaiseen, foinikialaiseen, aramealaiseen ja arabialaiseen kirjaimistoon (ṣād, ص). Se on ehkä kyrillisen Ц:n edeltäjä. Kirjaimen nimi tulee mahdollisesti onkea tarkoittavasta sanasta.

## Tsade hepreassa

Heprean kielessä tsade ääntyy soinnittomana alveolaarisena affrikaattana [ts]. Transkriptiossa sitä merkitään usein kirjainyhdistelmällä tz tai ts tai merkillä ṣ (s jonka alla on piste). Tsade on myös yksi niistä heprean kirjaimista, jotka kirjoitetaan eri tavalla sanan lopussa: sillä on *sofit*- eli loppumuoto **tsade sofit**.

Heprealaisessa numerojärjestelmässä tsadella on lukuarvo 90. Tsade sofitin lukuarvo on 900.

Esimerkkejä:
* צִיּוֹן *tsijjon*: Siion

## Koodit

## Lähteet
Qof

**Qof** tai **kof** (myös **quf**) on monen seemiläisen kielen aakkoston 19. kirjain. Se sisältyy muun muassa heprealaiseen, foinikialaiseen, aramealaiseen ja arabialaiseen kirjaimistoon (qāf ق). Se on latinalaisen Q:n edeltäjä. Myös kreikkalaisessa kirjaimistossa on ollut vastaava kirjain koppa, joka on kuitenkin jäänyt pois käytöstä. Kirjaimen nimi tulee takaraivoa tai apinaa tarkoittaneesta sanasta.

## Qof hepreassa

Heprean kielessä qof ääntyy kovana kurkkuäänteenä [kˤ], eikä nykyään enää tehdä eroa qofin ja kafin ääntämisessä. Qof translitteroidaan vaihtelevasti joko merkillä k tai q. Joskus on tapana korvata sanan Elohim (אלהים, Jumalan eräs nimitys) he-kirjain qofilla: Eloqim (אלקים). Näin vältetään toisen käskyn rikkominen.

Heprealaisessa numerojärjestelmässä qofilla on lukuarvo 100.

Jiddišin kielessä puolestaan qofia käytetään kaikkialla siellä, missä saksassa kirjoitettaisiin k. K:ta vastaava kirjain, kaf, esiintyy vain heprealaisperäisissä sanoissa.

Esimerkkejä:
* קין Kain

## Koodit

## Lähteet
Tapani Sammalvuo

**Tapani Sammalvuo** (s. 31. toukokuuta 1975, Riihimäki) on suomalainen shakinpelaaja. Hän on voittanut shakin Suomen-mestaruuden vuosina 1998 ja 2005 ja on lisäksi kuusinkertainen pikashakin Suomen-mestari. Sammalvuo valmistui Turun yliopistosta filosofian maisteriksi vuonna 2006, pääaineenaan espanjan kääntäminen. Hänen pro gradu -tutkielmansa käsittelee espanjankielistä shakkiterminologiaa. Auktorisoitu kääntäjä hän on ollut vuodesta 2017 lähtien.

## Kirjat

* 
* 

## Lähteet

## Aiheesta muualla
*
*
Fiat Uno

**Fiat Uno** on Fiatin vuosina 1983–1997 valmistama pieni automalli, joka korvasi Fiat 127:n. Unon seuraajaksi puolestaan tuli Fiat Punto.

## Fiat Uno (1983–1995)

Fiat Uno tuli markkinoille vuonna 1983 korvaamaan ikääntyvän Fiat 127 -mallin. Auton oli suunnitellut Giorgetto Giugiaro ja se muistutti pienempää Panda-mallia. Unoa kehuttiin hyvistä sisätiloista ja taloudellisuudesta, jotka ovat sen korkean, neliskulmaisen rungon ja matalan (0,34) ilmanvastuskertoimen ansiota. Se valittiin Vuoden Autoksi Euroopassa 1984. Ensimmäiset autot oli varustettu vanhoilla 0,9 OHV- (45 hv), 1,1 SOHC- (58 hv) ja 1,3 SOHC (65 hv) -moottoreilla. Saatavilla oli myös 1,3-litrainen ja 45-hevosvoimainen dieselmoottori. Korimalleina oli saatavissa sekä kolmi- että viisioviset versiot. Fiat Unoon perustui myös pieni hyötyajoneuvomalli Fiat Fiorino.
Vuodesta 1985 saataville tuli uusi 1,0 SOHC FIRE (*Fully Integrated Robotized Engine*) -moottori, jossa oli 45 hevosvoimaa. Se oli vanhoja moottoreita tehokkaampi ja taloudellisempi. Vuonna 1985 esiteltiin myös urheilullisempi malli, Fiat Uno Turbo, varustettuna 1,3-litraisella turboahdetulla moottorilla, jossa tehoa oli 105 hevosvoiman verran.
Vuonna 1989 Unolle tehtiin pieni uudistus korimuotoiluun, jolloin ilmanvastus pieneni 0,30:een. Uusi ulkomuoto muistutti Fiat Tipoa. Sisätiloihin tehtiin myös muutoksia. Näihin aikoihin vanha 1,1-litrainen moottori korvattiin uudella FIRE-versiolla, jossa oli nyt tehoa 56 hevosvoimaa, ja uusi 1,4-litrainen korvasi vanhan 1,3-litraisen vapaasti hengittävissä- ja turboversioissa.

Uno oli menestyksekäs auto aina tuotantonsa loppumiseen asti. Seuraajaksi tarkoitettu Punto esiteltiin vuonna 1993, mutta Uno pysyi edullisempana mallina sen rinnalla vuoteen 1995 saakka. Mallia valmistettiin yli kuusi miljoonaa kappaletta. 


Tiedosto:1986 Fiat Uno Turbo i.e (25420774522).jpg|Fiat Uno Turbo
Tiedosto:1992 Fiat Uno IE 1.0 Front.jpg|Facelift-mallin Fiat Uno.
Tiedosto:Fiat Uno (front), Jimbaran.jpg|Viisiovinen facelift-mallin Fiat Uno.


## Tuotanto vuoden 1995 jälkeen
Vaikkakaan Unoa ei valmistettu vuoden 1995 jälkeen enää Italiassa, sitä valmistettiin vielä vuoteen 2013 saakka Brasiliassa, jossa tuotettiin myös sedan-mallia Fiat Dunaa/Prêmiota ja farmariautoa nimeltään Duna Weekend/Elba. Autoa myytiin Etelä-Amerikassa **Fiat Mille** -nimellä lähtötason autona ja se sai uusimman kasvojenkohotuksensa vuonna 2004. Vuoden 2005 Brasilian versioon tuli Flex Fuel -järjestelmä, jonka avulla auto kulkee sekä etanolilla että bensiinillä vapaalla sekoitussuhteella.

## Lähteet

## Aiheesta muualla

*, Autonovo Oy:n tv-mainos vuodelta 1983
Orsan suomalaismetsä

**Orsan suomalaismetsä** () on metsäinen alue Ljusdalin kunnassa Gävleborgin läänin länsiosassa Ruotsissa, osittain myös Taalainmaan läänin Rättvikin ja Orsan kuntien alueella. Voxnan-joen länsipuoli kuuluu Taalainmaan maakuntaan, kun taas itäpuoli Hälsinglandiin. Alueella on kaksi merkittävää kylää Tandsjöborg ja Hamra (metsäsuomeksi *Hampura*), joissa on asunut metsäsuomalaisia.

Orsa Finnmarkissa on paljon suomenkielistä paikannimistöä, kuten esimerkiksi Noppikoski ja Stora Korpmäki. Alueelta löytyy myös Ruotsin Hamran kansallispuisto (metsäsuomeksi *Hampura*), joka perustettiin vuonna 1909. Kansallispuiston metsä on pieniä poikkeuksia lukuun ottamatta ollut koskemattomana noin 300 vuotta ja on näin aitoa aarniometsää.

Stora Korpmäki on Gävleborgin läänin ja Orsa Finnmarkin korkein huippu ja yltää 711 metriä merenpinnan yläpuolelle. Toinen korkeahko mäki on Pilkalampinoppi (645&nbsp;m merenpinnan yläpuolella). Pilkalampinopin huipulla on palovartiotorni 1800-luvulta. Torniin voi myös kiivetä.
Konservaattori

**Konservaattori** on ammatti, jonka harjoittaja vastaa kulttuuriomaisuuden eli esimerkiksi museoesineiden tai muun kulttuurihistoriallisen omaisuuden säilyttämisestä ja hoitamisesta eli konservoinnista. Konservaattorilta vaaditaan erikoistumisalan esineistön ja kulttuurikohteiden tekniikoiden ja historian tuntemusta. Työ vaatii tarkkuutta, huolellisuutta sekä konservoinnin eettisten asenteiden omaksumista. Konservaattorien yleisimpiä työpaikkoja ovat museot, kirjastot ja arkistot.

Konservaattoriksi opiskellaan nykyisin ammattikorkeakoulussa. Suomessa koulutusta tarjoaa Metropolia Vantaalla. Rakennuskonservointia on aiemmin voinut opiskella myös Seinäjoen ammattikorkeakoulussa. Konservaattorin ammattikorkeakoulututkinnon laajuus on 240 opintopistettä (160 opintoviikkoa) ja sen suorittamiseen kuluu yleensä neljä vuotta. Opintojen aikana erikoistutaan johonkin tiettyyn konservoinnin osa-alueeseen, esimerkiksi maalaus-, esine-, tekstiili-, paperi- tai huonekalukonservointiin.

Konservoinnin alan kehittämisestä ja konservaattoreiden osaamisen seurannasta vastaa Suomessa Pohjoismaisen konservaattoriliiton Suomen osasto ry.

## Koulutuksen historiaa Suomessa
Konservointikoulutus aloitettiin opistotasoisena Suomessa 1. elokuuta 1984 Vantaan käsi- ja taideteollisessa oppilaitoksessa. Vuonna 1994 koulutus siirrettiin Vantaan ammattikorkeakoulukokeiluun ja tutkinto muuttui "ammatillisesti suuntautuneeksi korkeakoulututkinnoksi". Tuolloin tutkinto myös piteni 3,5-vuotiseksi. Vuonna 1998 koulutus siirtyi Espoon-Vantaan teknilliseen ammattikorkeakouluun (vuodesta 2008 osa Metropoliaa) ja vuonna 2000 opetusaika piteni nykyiseen neljään vuoteen.

Vuodesta 2006 lähtien on ollut mahdollista suorittaa myös konservoinnin ylempi ammattikorkeakoulututkinto.

## Lähteet

## Aiheesta muualla
* Pohjoismaisen konservaattoriliiton Suomen osasto ry
* Konservaattorin ammatinkuvaus Ammattinetissä
Torikuningas

**Torikuningas** on vuonna 1989 valmistunut Jyväskylän Kauppatorilla seisova lähes 12 metriä korkea graniittipatsas, joka on kuvanveistäjä Veikko Hirvimäen käsialaa. Patsas on omistettu jyväskyläläiselle Otto Toivaiselle (1892–1962) ja hänen myötään kaikille torin kulmilta maailmalle ponnistaneille. Otto Toivainen haaksirikkoutui ensimmäisen maailmansodan aikana Tyynellämerellä ja päätyi pakkonaitetuksi yhden Tonga-saariryhmän saaren kuningattaren kanssa sekä saaren kuninkaaksi.

## Lähteet
* Julkiset taideteokset Jyväskylässä: Torikuningas
Hurrikaani Rita

**Hurrikaani Rita** oli 17. nimetty trooppinen myrsky vuoden 2005 Atlantin hurrikaanikaudella, yhdeksäs hurrikaani, viides suurhurrikaani ja toinen 5. luokan myrsky Saffirin–Simpsonin hurrikaaniasteikolla. Myrsky aiheutti tuhoja Floridassa, Texasissa, Louisianassa ja Kuubaassa. Rita saavutti 5. luokan 21. syyskuuta, ja se iski maihin lauantaina 24. syyskuuta Texasin Sabine Passin ja Lousianan Johnson's Bayoun välisellä alueella laannuttuaan ensin 3. luokan hurrikaaniksi.

Rita oli kolmanneksi voimakkain koskaan havaittu Atlantin hurrikaani ja voimakkain Meksikonlahdella koskaan havaittu hurrikaani.

Koska Meksikonlahdella sijaitsee huomattavia raakaöljyn tuotantolaitoksia, jalostamoja ja vientisatamia, Ritan vaikutukset ulottuivat pitkälle sen välittömän tuhoalueen ulkopuolelle. Raakaöljyn ja bensiinin hinnat nousivat Ritan vuoksi huomattavasti.

Ritan tieltä evakuoitiin ennätysmäärä ihmisiä: mediatietojen mukaan Texasissa evakuoitiin yli kaksi miljoonaa henkeä. Ritan suoriin vaikutuksiin kuoli seitsemän ja epäsuoriin ainakin 55 henkeä. Myrskyvuoksi tuhosi laajalti Lousianan rannoilla olleita rakennuksia. 

## Lähteet
Joel Haahtela

**Joel Kauko Kallevi Haahtela** (s. 10. syyskuuta 1972 Helsinki) on suomalainen kirjailija ja lääketieteen lisensiaatti. Hän on työskennellyt HUS:n sairaalalääkärinä 1999–2003, Keskussotilassairaalassa 2004–2005 ja Jorvin sairaalassa vuodesta 2006.

Haahtela valmistui lääkäriksi Tampereen yliopistosta vuonna 1998. Vuonna 2006 hän erikoistui psykiatriaan. Haahtela aloitti kirjoittamisen opiskeluaikanaan Tampereella, jossa hän julkaisi ystävineen *Unicum Zwack* -nimistä ilmaista novellilehteä. Hänen esikoisromaaninsa *Kaksi kertaa kadonnut* ilmestyi keväällä 1999. Haahtelan teoksia on käännetty saksaksi, viroksi ja venäjäksi.

Vankan uskonnollisen vakaumuksen omaava Haahtela tutustui ortodoksisuuteen aluksi vaimonsa mukana ja mieltyi kokemaansa. Elämys syveni, kun häntä pyydettiin jumalanpalvelustekstien lukijaksi. Hänet vihittiin ensin lukijaksi ja 2021 diakoniksi, joka on varsinaisen ortodoksisen pappeuden ensimmäinen porras. Haahtela käsittelee tuotannossaan kristinuskoa ja sen selittämättömiä asioita, mutta romaaneita voi lukea niin hengellisin kuin humanistisin silmin.

Haahtelan teoksille on tyypillistä keveys ja unenomainen tunnelma; tyyliltään niitä on luonnehdittu impressionistisiksi. Haahtela itse kertoo uskovansa ”selittämättömään, siihen että asioiden takana on jotain monimutkaista ja kaunista, toisin sanoen mystistä”.

Haahtela perheineen asuu Kirkkonummella.

## Palkinnot
Vuonna 2001 Haahtela sai Suuren Suomalaisen Kirjakerhon tunnustuspalkinnon ja vuonna 2002 Olvi-säätiön kirjallisuuspalkinnon romaanistaan *Tule risteykseen seitsemältä*. Hän on ollut ehdolla Finlandia-palkinnon saajaksi romaaneillaan *Elena* (2003) ja *Katoamispiste* (2010). Vuonna 2007 Haahtelan romaani *Perhoskerääjä* oli Runeberg-palkintoehdokkaana. Vuonna 2024 Haahtelalle myönnettiin Pro Finlandia -mitali.

## Teokset
* 
* 
* 
* 
* 
* 
* 
* 
* 
* 
* 
*
* 
* 
* 
* 
* *Talvikappeli*. Helsinki: Otava, 2026. 

## Lähteet

## Aiheesta muualla
* Joel Haahtela Kirjasampo.fi:ssä
Hakkapeliittain kotiinpaluu

**Hakkapeliittain kotiinpaluu** on Lahden keskustassa sijaitseva Pentti Papinahon veistos. Se on ratsastajapatsas, joka kuvaa kahta kotiin palaavaa hakkapeliittaa. Teos sijaitsee nykyisin Lahden torin eteläpuolella, Aleksanterinkadun ja Mariankadun risteyksessä.

Kuvanveistäjä Papinaho käytti tähän työhön viisi vuotta. Se sijoitettiin ensin Lahden Sairaalanmäelle, jossa se paljastettiin 4. lokakuuta 1975. Nykyiselle paikalleen kävelykaduksi muutetulle Mariankadun osalle se siirrettiin 1991, jossa se paljastettiin toisen kerran puolustusvoimain lippujuhlan päivänä 4. kesäkuuta. Uusi sijainti on keskeinen, se on suoralla linjalla Lahden kaupungintalon ja Ristinkirkon välissä.

Patsas sai osakseen arvostelua 1970-luvulla, sillä sitä pidettiin sotaa ihannoivana. Sen pystytys syrjäiselle, vaikka avoimelle Sairaalanmäelle herätti keskustelua, mutta myös sen uusi paikka ja siirron mielekkyys saivat aikaan ristiriitaisia tunteita. Teoksen luonne ja sijainti on antanut aihetta keskusteluun vuosikymmenestä toiseen. Teoksen sijainti ja keskustelu siitä on muodostunut Lahdessa patsasriidaksi, joka heijastaa valtuuston voimasuhteita.   Vuonna 2007 Hakkapeliittain kotiinpaluu oli Etelä-Suomen Sanomien mukaan lahtelaisten suosikkipatsas.

## Kirjallisuutta
* 

## Lähteet
Toripolliisi

**Toripolliisi** on Oulun kauppatorilla seisova pronssinen patsas.

Patsaan on valmistanut kuvanveistäjä Kaarlo Mikkonen vuonna 1987. Sen mitat ovat 220 × 150 × 112&nbsp;cm. Nimensä patsas on saanut torilla vuosina 1934–1979 toimineista kolmesta toripoliisista, jotka valvoivat alueen järjestystä. *Toripolliisi* rahoitettiin vuonna 1985 aloitetulla kansalaiskeräyksellä, jonka lisäksi myytiin postikortteja, pieniä kipsiveistoksia ja Antellin patsasaiheisia piparkakkuja. Patsas paljastettiin syyskuussa 1987. Mikkosen toinen julkinen veistos, vuonna 2001 paljastettu *Uusi aika* sijaitsee Kajaanissa.

Esikuvana Toripolliisi-patsaan hahmolle on ollut Kaarlo Mikkosen ensimmäisen puolison, kuvanveistäjä Raili Mikkosen isä, Paimion nimismies Pekka Repo.

## Lähteet

## Aiheesta muualla
* Oulun poliisilaitos: Toripolliisipatsas
Péter Esterházy

**Péter Esterházy** [] (14. huhtikuuta 1950 Budapest – 14. heinäkuuta 2016 Budapest) oli merkittävä unkarilainen nykykirjailija ja esseisti, joka sai myös kansainvälistä tunnustusta.

Esterházy kuului unkarilaiseen Esterházyn aatelissukuun, jonka omistuksiin oli kuulunut aikoinaan lähes puoli Unkaria. Esterházy suoritti 1974 matemaatikon loppututkinnon ja työskenteli raskaan teollisuuden ministeriössä matemaatikkona vuoteen 1978 asti, jolloin hän ryhtyi vapaaksi kirjailijaksi. Hänen tuhasivuinen *Harmonia Caelestis* vuodelta 2000 on monitasoinen kertomus kirjailijan esivanhempien vaiheista Itävalta-Unkarin ajoista aina kommunismin aikaan asti. Teoksen julkaisemisen jälkeen Esterházy sai tietää, että hänen isänsä, jota hän oli kirjassaan kuvaillut hyvin myönteisessä valossa, oli tehnyt kommunismin aikana yhteistyötä salaisen poliisin kanssa. Esterházy ruoti tätä kokemusta vuonna 2002 valmistuneessa romaanissaan *Javított kiadás* ("Parannettu laitos").

Esterházy pitää sukunsa omaisuuden ja aseman menettämistä suorastaan onnenpotkuna, sillä hän kokee vapautuneensa näin velvollisuudesta kapinoida esi-isiä vastaan.
  
Lukuisten Unkarissa saamiensa palkintojen lisäksi Esterházy sai muun muassa vuonna 1999 Itävallan valtiopalkinnon ja vuonna 2004 Saksan kirjakauppiaiden rauhanpalkinnon.

## Palkinnot

* Itävallan valtionpalkinto 1999
* Saksan kirjakauppiaiden rauhanpalkinto 2004 

## Suomennetut teokset
* 
* 
* 

## Lähteet

## Aiheesta muualla

* Péter Esterházy ''Hungarian Literature Database'' -sivuilla
Imperaattori

**Imperaattori** (, alkujaan 'imperiumin haltija, komentaja') oli Rooman tasavallassa eräs sotapäällikön arvonimi. Keisariaikana siitä tuli yksi Rooman keisarien arvonimistä. Tästä se edelleen muuttui erääksi keisarin synonyymiksi, jota hallitsijat ovat käyttäneet likimain nykypäiviin saakka.

Naispuolinen *imperator* (esimerkiksi keisarinna) on *imperatrix*.

Rooman tasavallan aikana tietyt sotapäälliköt omaksuivat arvon erityisesti suurten voittojen jälkeen, kun heidän armeijansa huusi heidät imperaattoriksi. Tämä oli välttämätön edellytys, jos päällikkö halusi pyytää senaatilta triumfia. Voiton jälkeen päälliköllä oli oikeus käyttää arvoa siihen asti kun hän luopui imperium-käskyvallastaan palatessaan Roomaan. Usein legioonat lahjottiin huutamaan päällikkönsä imperaattoriksi, koska triumfi oli niin tärkeä huomionosoitus ja sitä tavoiteltiin kiivaasti.

Kun Augustuksen myötä siirryttiin lopullisesti pois tasavaltalaisesta hallintomuodosta, imperaattorin arvosta tuli keisarien yksinoikeus. Joissain poikkeustapauksissa myös keisarin lähiomaiset saattoivat saada arvon. Imperaattoriksi huutaminen muuttui keisarien valtaannoususeremoniaksi. Jos legioonat huusivat päällikkönsä imperaattoriksi, oli se suora kapina keisaria vastaan.
Tuuve Aro

**Tuuve Aro** (s. 19. toukokuuta 1973 Helsinki) on suomalainen kirjailija. Hän on kirjoittanut yksitoista kaunokirjallista teosta, joista kuusi ovat novellikokoelmia, kolme romaaneja ja kaksi lastenromaaneja. Aron tuotantoa on käännetty mm. saksaksi, englanniksi, ruotsiksi, venäjäksi, unkariksi, puolaksi, serbiaksi, romaniaksi ja bengaliksi.

Aro on koulutukseltaan humanististen tieteiden kandidaatti Helsingin yliopistosta pääaineenaan kotimainen kirjallisuus. Hän on opiskellut myös estetiikkaa ja elokuva- ja televisiotutkimusta. Kirjoittamista hän on opiskellut Oriveden Opistossa sekä yliopiston kirjoittajaryhmässä Nobelistiklubissa 1993–2006. Kirjailijan uransa ohella Aro on työskennellyt elokuvakriitikkona ja elokuvatoimittajana.

Aron esikoisteos *Harmia lämpöpatterista* (1999) oli Helsingin Sanomien kirjallisuuspalkintoehdokas. Vuonna 2006 Arolle myönnettiin Kalevi Jäntin palkinto teoksesta *Merkki ja muita novelleja*. Niminovelliin perustuva Mikko Kuparisen ohjaama 15 minuutin lyhytelokuva *[[Sirocco (elokuva)|Sirocco]]* (2012) palkittiin parhaana fiktioelokuvana Odensen kansainvälisellä elokuvafestivaalilla sekä kotimaisella Artova Film Festivalilla vuonna 2013. Romaanista *Kalasatama* (2020) tuotettiin teatteriesitys Ryhmäteatterin näyttämölle 2024 (dramaturgi Salla Viikka, ohjaaja Sini Pesonen).

Aro on kirjoittanut *Topi & Tallulah* -lastenkirjasarjaa, jonka ensimmäinen osa *Korson purppuraruusu* ilmestyi vuonna 2011. Vuonna 2013 ilmestyi sarjan toinen osa, *Karambolan kirous*.

## Teokset
### Novellikokoelmat
* 
* 
* 
* 
* 
* 

### Romaanit
* 
* 
* 

### Topi & Tallulah -sarja
* 
* 

### Muut
* Novellikokoelmien saksankielinen yhteispainos *Ärger mit der Heizung* (Suhrkamp Verlag 2004, kääntäjä Elina Kritzokat).
* *Karmiina*-romaanin saksankielinen painos *Karmiina K - Ich bin okay* (Kookbooks Verlag 2008, kääntäjä Elina Kritzokat).
* Novelliantologia *Ihmisiä työssä* (Laatusana, 2007).
* Antologia 
* Absurdi antologia *Kertomuksia pimeestä* (Turbator Kustannus, 2010). 
* Ääniantologia *Nauravia naisia.* Helsinki*:* WSOY, 2011.  (toim. Piritta Maavuori)
* Antologia 
* Novelliantologia 
* Kirjallisuusantologia  (toim. Saara Turunen ja Petra Maisonen)
* Esseeantologia  (toim. Esa Mäkijärvi)

## Palkinnot ja ehdokkuudet
* Helsingin Sanomien kirjallisuuspalkintoehdokkuus 1999, esikoisteoksesta *Harmia lämpöpatterista*
* Kalevi Jäntin palkinto 2006, teoksesta *Merkki ja muita novelleja*

## Lähteet

## Aiheesta muualla
* https://www.siltalapublishing.fi/kirjailijat/tuuve-aro/ Tuuve Aro, Siltala Kustannus
* https://www.wsoy.fi/kirjailija/tuuve-aro Tuuve Aro, WSOY
* Tuuve Aro Books from Finland -sivustolla 
* https://www.facebook.com/tuuve.aro Tuuve Aro Facebookissa
* Topi & Tallulah Facebookissa
Paul Kemprecos

**Paul Kemprecos** on Cape Codissa, Massachusettsissa, asuva kirjailija. 

## Bibliografia

Aristotle Socarides -sarja

* The Cool Blue Tomb (1991)
* Neptune's Eye (1991)
* Death in Deep Water (1992)
* Feeding Frenzy (1993)
* The Mayflower Murder (1996)
* Bluefin Blues (1997)

Yhteistyössä Clive Cusslerin kanssa julkaistut teokset

* Serpent (1999)
* Blue Gold (2000)
* Fire Ice (2002)
* The NUMA Files Collection (2002)
* White Death (2003)
* Lost City (2004)
* Polar Shift (2005)
* Valhalla Rising (2001)
Arisaka

**Arisaka** () on vuosien 1898–1945 välillä valmistettu japanilaisten pulttilukkoisten sotilaskiväärien mallisarja. Arisaka-kivääreitä alettiin valmistaa japanilaisten huomattua Kiinan–Japanin sodassa (1894–1895) vanhat Murata-kiväärinsä vanhanaikaisiksi. Tällöin perustettiin eversti Nariakira Arisakan (1852–1915) johtama komitea, jonka tarkoituksena oli uudistaa japanilaiset sotilaskiväärit. 

Ensimmäinen malli, malli 30, valmistui vuonna 1897. Kivääri sai paljon vaikutteita saksalaisista Mauser-kivääreistä, mutta siinä oli joitain omia ratkaisuja. Mallista 30 tehtiin myös karbiiniversio. Mallinumerot tulevat keisari Meijin hallitusvuosien mukaan; malli 30 ilmestyi Meijin 30. hallitusvuonna. Seuraava malli, 35, niin sanottu laivastomalli ilmestyi vuonna 1902. Aseessa oli tehty muutoksia lähinnä lukkoon. Mallit 30 ja 35 olivat mukana Japanin–Venäjän sodassa 1905. Seuraava malli, 38, valmistui vuonna 1905. Malliin 38 kehitettiin kokonaan uusi lukko, ja lisäksi tähtäimiä muutettiin hieman. 38-mallista kehitettiin myös karbiinimallit lähinnä ratsuväelle. Näistä ensimmäinen oli mallin 38 karbiini vuonna 1905. Tämän korvasi vuonna 1911 mallin 44 ratsuväkikarbiini. Karbiineille oli ominaista suuri rekyyli ja suuliekki. 

Mallit 30 ja 38 olivat 6,5&nbsp;×&nbsp;50 -kaliiperisia. Japanin ja Kiinan sodassa 1931 japanilaiset katsoivat, että 6,5&nbsp;×&nbsp;50 oli liian heikkotehoinen patruuna ja kehittivät brittiläiseen .303-patruunaan perustuvan uuden, tehokkaamman patruunan, 7,7&nbsp;×&nbsp;58:n. Uudelle patruunalle suunniteltu mallin 99 kivääri otettiin käyttöön vuonna 1939. 

Malli 99 oli muuten sama kuin malli 38, mutta siinä oli paranneltu tähtäin muun muassa lentokonetorjuntaa varten ja yksijalkainen etutuki eli monopodi. Mallista 99 valmistettiin kahta eri versiota: lyhyttä (pituus 1&nbsp;117&nbsp;mm) ja pitkää kivääriä (pituus 1&nbsp;269&nbsp;mm). 

Mallista 99 kehitettiin vielä lisäksi kaksi niin sanottua TeRa-kivääriä (sanoista ”Teishin rakkasan shōjū”, , laskuvarjovapaaehtoisten kivääri), kahteen osaan katkaistavaa laskuvarjojoukoille tarkoitettua versiota: malli 100 ja malli 2.  

Malli 97 oli malliin 38 perustuva, 2,5 kertaa suurentavalla kiikaritähtäimellä varustettu tarkka-ampujamalli, joka otettiin käyttöön vuonna 1937.

Kiinalaiset ja pohjoiskorealaiset joukot käyttivät eri mallisia Arisaka-kiväärejä vielä Korean sodassa.

## Aiheesta muualla

*Suomalainen asekeräily: Arisaka-kivääri
*Arisaka Rifle Collector’s Guide 
*Tietoja Suomen armeijan vuonna 1918 kaappaamista kivääreistä 
*Japanilaisia kivääreitä
Laura Honkasalo

**Laura Liisa Honkasalo** (s. 1. lokakuuta 1970 Espoo) on suomalainen Helsingissä asuva kirjailija, toimittaja ja kääntäjä.

## Elämä
Honkasalo valmistui ylioppilaaksi vuonna 1989 Kallion ilmaisutaidon lukiosta ja filosofian maisteriksi Helsingin yliopistosta vuonna 1999 pääaineenaan taidehistoria. Hän on opiskellut myös keskiajan kirjallisuutta Trinity Collegessa Dublinissa (1993–1994) ja suorittanut kirjallisuuden Master of Arts -tutkinnon Kentin yliopistossa (1995–1996).

Honkasalo on kirjoittanut muun muassa Helsingin yliopistossa toimineessa Nobelistiklubissa. Honkasalo on työskennellyt toimittajana muun muassa nuortenlehti *[[Demi (lehti)|Demissä]]* ja kirjoittaa säännöllisesti myös *[[Suomen sarjakuvaseura|Sarjainfo]]*-lehteen. Hän on myös suomentanut *[[Aku Ankka]]* -sarjakuvia ja tehnyt käsikirjoituksia sarjakuviin.

Vuonna 2000 Honkasalo oli WSOY:n nuortenkirjakilpailussa kolmannella sijalla ja J. H. Erkon novellikilpailussa toisella sijalla. Vuonna 2001 hän sai Gummeruksen myöntämän Kalle Päätalo -palkinnon.

## Yksityiselämä
Honkasalon entinen puoliso on kirjailija Markku Pääskynen. Heillä on kaksi lasta.

## Teokset
* 
* 
* 
* 
* 
* 
* 
* 
* 
* 
* Vie minut jonnekin. Helsinki: Otava, 2018. 
* Kaapin henki — Tavaravaivaisen tunnustuksia. Helsinki: Kirjapaja, 2019. .
* Keski-ikäinen elämäni. Helsinki: Kirjapaja, 2022. .

## Lähteet

## Aiheesta muualla
* Laura Honkasalo Kirjasampo.fi:ssä.
NUMA

**Numa** tai **NUMA** voi tarkoittaa jotain seuraavista:

* National Underwater and Marine Agency, yhdysvaltalainen järjestö
* *non-uniform memory access*, tietotekniikan muistiarkkitehtuuri

## Henkilöitä
* Mauro Numa, italialainen miekkailija (s. 1961)
* Numa Denis Fustel de Coulanges, ranskalainen historioitsija (1830–1889)
* Numa Pompilius, muinaisen Rooman kuningas (753–673 eaa.)
Nobelistiklubi

**Nobelistiklubi** on Helsingin yliopistossa toimiva kirjoittamisen harrastuspiiri, joka kokoontui ensimmäisen kerran vuonna 1994. Nobelistiklubissa käsitellään sen jäsenten kirjoittamia proosatekstejä ja lyriikkaa. Nobelistiklubia veti ensin Helsingin yliopiston kirjastoamanuenssi Lasse Koskela, jonka vaikutus Nobelistiklubin toimintaan oli merkittävä.

Vuosien varrella Nobelistiklubissa ovat aktiivisesti toimineet muun muassa kirjailijat Kerttu Aitola, Tuuve Aro, Laura Honkasalo, Piia Posti, Jani Saxell, Taina Latvala ja Jussi Valtonen, runoilija Olli Sinivaara, elokuvakäsikirjoittaja Jari Rantala ja laulaja-lauluntekijä Maija Vilkkumaa.

## Lähteet
Medianomi

**Medianomi (amk)** on 240 opintopisteen laajuinen ammattikorkeakoulututkinto. Suomessa medianomeja kouluttaa tällä hetkellä 16 ammattikorkeakoulua ja opinnot kestävät noin 4 vuotta. Medianomikoulutuksen saaneet henkilöt voivat toimia viestinnän alalla erilaisissa tehtävissä. Medianomit erikoistuvat muun muassa seuraaviin tehtäviin:

* AV-ala
** kuvaus
** leikkaus
** käsikirjoittaminen
** tuottaminen
** äänittäminen ja äänisuunnittelu
* graafinen suunnittelu
* 3D-visualisointi
* kulttuurituottaminen
* radio- ja TV-journalismi
* lehtijournalismi
* verkkoviestintä ja uusmedia
* yhteisöviestintä
* mainonnan suunnittelu

## Historia
**Medianomin** tutkinto oli alun perin opistoasteinen tutkinto, jonka pystyi suorittamaan Tampereen taiteen ja viestinnän oppilaitoksessa ja Torniossa Länsi-Lapin Ammatti-instituutissa. Ensimmäiset medianomit aloittivat opiskelunsa vuonna 1991. Tutkinnon suorittaneet ovat opiskelleet laaja-alaisen viestinnän alan tutkinnon.

Yksi uuden tutkinnon aloittamisen syistä oli se, että Yleisradio oli lopettamassa oman koulutuksensa Radio- ja tv-instituutissa, ja medianomin koulutus luotiin av-alan peruskoulutukseksi. Myöhemmin medianomi-koulutukseksi alettiin kutsua kaikenlaista viestinnän alan koulutusta graafisesta suunnittelusta perinteiseen tv-tuotannon opiskeluun.

Kun kaikki opistoasteiset koulutukset muuttuivat ammattikorkeakouluiksi, myös medianomin tutkinnosta tuli amk-tutkinto. Vanhan medianomin tutkinnon on pystynyt päivittämään täydennyskoulutuksena. 

Medianomit voivat työskennellä useissa ammateissa ja tehtävissä, esimerkiksi graafisena suunnittelijana, toimittajana, tiedottajana, art directorina, valokuvaajana tai tuottajana.

## Lähteet

## Aiheesta muualla
*Viestintä, medianomi (Opintoluotsi) 
*Elokuva ja televisio, medianomi (Opintoluotsi) 
*Journalismi, medianomi (Opintoluotsi)
Darfur

**Darfur** () on alue Sudanin länsiosassa. Sillä on yhteistä rajaa Etelä-Sudanin, Keski-Afrikan tasavallan, Tšadin ja Libyan kanssa. Alueen pinta-ala on 493 180 km² ja arvioitu asukasluku noin kuusi miljoonaa. Alue on lähes kokonaan tasaista ylänköaroa.

Darfur jakautuu kolmeen alueeseen: Gharb Darfuriin (Länsi-Darfur), Janub Darfuriin (Etelä-Darfur) ja Shamal Darfuriin (Pohjois-Darfur).

## Historia
Darfur oli itsenäinen sulttaanikunta aina vuoteen 1916 asti, jolloin anglo-egyptiläiset valloittivat alueen. Sudan itsenäistyi vuonna 1956, jolloin Darfur pysyi osana Sudania.

### Darfurin kriisi

Darfurissa alkoi vuonna 2003 aseellinen konflikti Sudanin hallitusta ja sen tukemia joukkoja vastaan. Konfliktin taustalla oli mm. alueen köyhyys sekä pula luonnonvaroista. Konfliktissa on kuollut arvioltaan n. 200 000 ihmistä ja yli 2,5 miljoonaa ihmistä on joutunut pakenemaan alueelta. Darfurissa on kriisin aikana tapahtunut monia ihmisoikeusrikkomuksia. Konflikti jatkuu edelleen pienillä välikohtauksilla, eikä rauhaa ole saatu sovittua.

## Lähteet

## Aiheesta muualla
Rekisteritonni

**Rekisteritonni** (rt, rek.tn) on entinen alusten kansainvälinen tilavuusmitta, joka ilmaisi laivan sisätilavuuden eli vetoisuuden. Yksi rekisteritonni on sata englantilaista kuutiojalkaa eli noin 2,832&nbsp;m3 (2,83168466 kuutiometriä). 

Bruttorekisteritonni (lyhenne brt) tarkoittaa aluksen kokonaiskapasiteettia. Nettorekisteritonni (lyhenne nrt) puolestaan tarkoittaa kykyä ottaa lastia.

Rekisteritonni korvattiin vuonna 1994 yksiköttömillä logaritmisesti lasketuilla luvuilla bruttovetoisuus ja nettovetoisuus. 

## Lähteet
Aero

**Aero** voi tarkoittaa seuraavia:

;lentoyhtiöitä:
* Aero O/Y, suomalaisen lentoyhtiö Finnairin entinen nimi (1923–1968)
* Aero Airlines, Virossa 2000–2008 toiminut lentoyhtiö, Finnairin tytäryhtiö
* Aero Mongolia, mongolialainen lentoyhtiö
* IRS Aero, Venäjällä 1997–2003 toiminut tilauslentoyhtiö
* Aero Virgin Islands, Yhdysvaltain Neitsytsaarilla 1977–1990 toiminut lentoyhtiö

;lentokoneiden valmistajia:
* Aero Vodochody a.s., tšekkiläinen lentokoneita valmistava yhtiö
* Aero Spacelines, Yhdysvalloissa 1960–1967 toiminut lentokonevalmistaja
* Svenska Aero, Ruotsissa 1921–1932 toiminut lentokonetehdas

;automerkkejä ja -malleja:
* Aero, Tšekkoslovakiassa 1929–1951 valmistettu automerkki
* Saab 9000 Aero, automalli
* SSC Aero, yhdysvaltalainen superautomalli

;muita merkityksiä:
* Windows Aero, Windows Vistan ja Windows 7:n käyttöliittymä
* Frutiger Aero, teknologisen estetiikan tyylisuuntaus
* Aero the Acro-Bat, Iguana Entertainmentin kehittämä tasohyppelypeli
* Aero, Nestlén valmistama suklaapatukka.
Erasure

**Erasure** (äännetään []) on brittiläinen vuonna 1985 perustettu synthpop-duo, jonka muodostavat Vince Clarke (syntetisaattorit, kosketinsoittimet) ja Andy Bell (laulu).

Erasure sai alkunsa vuonna 1985, kun Depeche Moden, Yazoon ja The Assemblyn taakseen jättänyt Vince Clarke haki lehti-ilmoituksella laulajaa uuteen projektiinsa. Yli neljänkymmenen kokelaan joukosta valituksi tuli Andy Bell.

Ensimmäinen albumi *[[Wonderland (Erasuren albumi)|Wonderland]]* ei ollut suuri kaupallinen menestys, mutta vuoden 1986 "Sometimes" -kappaleesta eteenpäin jokainen yhtyeen Britanniassa julkaistu single on noussut UK Singles Chartin Top-30:een. Vuoteen 2007 mennessä Erasure on julkaissut yhteensä 18 albumia ja myynyt yli 14 miljoonaa äänitettä maailmanlaajuisesti. Yhtyeen tunnetuimpia kappaleita ovat "Sometimes" (1986), "A Little Respect" (1988), "Stop!" (1988), "Blue Savannah" (1990), "Chorus" (1991), "Always" (1994) sekä Suomessa erityisen suureen suosioon kohonnut "Love To Hate You" (1991). Yhtyeen suurin hitti - ja ainoa Brittein singlelistan ykköseksi noussut kappale - on kuitenkin vuonna 1992 julkaistulta, ABBA:a versioineelta, ABBA-esque -EP:ltä irrotettu single "Take A Chance On Me".

Yhtyeen myydyin studioalbumi on Isossa-Britanniassa triplaplatinaa ja USA:ssa platinaa myynyt *[[The Innocents]]* (1988). Muista julkaisuista parhaiten on myynyt yhtyeen ensimmäinen singlekokoelma *[[Pop! The First 20 Hits]]* (1992), joka kotimaansa triplaplatinan lisäksi myi kultalevyyn oikeuttavan määrän USA:ssa ja Saksassa.

Erasure on konsertoinut Suomessa kahdesti: Helsingin jäähallissa 2. syyskuuta 1992, Phantasmagorical Tour -kiertueensa yhteydessä ja vuonna 2017 Robbie Williamsin Tampereen konsertin lämmittelijänä.

## Diskografia

### Albumit
* Wonderland (1986) 
* The Circus (1987)
* The Two Ring Circus (1987)
* The Innocents (1988)
* Wild! (1989)
* Chorus (1991)
* Pop! The First 20 Hits (1992)
* I Say I Say I Say (1994)
* Erasure (1995)
* Cowboy (1997)
* Loveboat (2000)
* Other People's Songs (2003)
* Hits! The Very Best Of Erasure (2003)
* Nightbird (2005)
* The Erasure Show (2005)
* Union Street (2006)
* Acoustic Live (2006)
* Light At The End Of The World (2007)
* Live At The Royal Albert Hall (2007)
* Total Pop! The First 40 Hits (2009)
* Tomorrow's World (2011)
* Tomorrow's World Tour (Live At The Roundhouse) (2011)
* Snow Globe (2013)
* The Violet Flame (2014)
* Always - The Very Best of Erasure (2015)
* World Be Gone (2017)
* World Beyond (2018)
* World Be Live (2018)
* The Neon (2020)
* Day-Glo (Based on a True Story) (2022)

### EP:t

* Crackers International (1988)
* Am I Right? (1991)
* ABBA-esque (1992)
* I Love Saturday (1994)
* Rain : Plus (1997)
* Moon & The Sky : Plus (2001)
* Storm Chaser (2007)
* Pop! Remixed (2009)
* Erasure.Club (2009)
* Phantom Bride EP (2009)
* World Be Gone EP (2017)

### Singlet

*1 julkaistu vain Saksassa ja Tšekin tasavallassa
*2 molemmat kappaleet singlen A-puolella
*X - ei julkaistu

### VHS

### DVD

## Lähteet

## Aiheesta muualla

* Erasuren viralliset kotisivut
* Erasuren viralliset MySpace-sivut  
* Erasure fans
Yazoo

**Yazoo** (USA:ssa nimellä **Yaz**) oli brittiläinen synthpop-duo jonka muodostivat kosketinsoittaja Vince Clarke ja laulaja Alison Moyet. Yhtye lopetti toimintansa vuonna 1983, jonka jälkeen Vince Clarke perusti Erasuren vuonna 1985, ja Alison Moyet jatkoi sooloartistina.

Yazoo julkaisi kaksi albumia: *[[Upstairs at Eric's]]* (1982) ja *You and Me Both* (1983) sekä hittikokoelman *Only Yazoo* (1999).

## Diskografia

### Albumit

* *[[Upstairs at Eric's]]* (1982)
* *You and Me Both* (1983)
* *Only Yazoo* (1999)

### Singlet

**Albumilta** ***Upstairs at Eric's''' :

* "Only You" (1982)
* "Don't Go" (1982)

'''Albumilta''' ***You and Me Both** :

* "Situation" (1982)
* "The Other Side of Love" (1982)
* "Nobody's Diary" (1983)

**Albumilta** ***Only Yazoo*' :

* "Only You (remix)" (1999)
* "Don't Go (remix)" (1999)
* "Situation (mixes)" (1999)

**Ei albumilla** :

* "Situation (remix)" (1990)
Menorca

**Menorca** eli **Minorca** on Espanjalle kuuluva saari Baleaareilla, Välimerellä. Sen asukasluku oli 92&nbsp;434 vuonna 2008. Saaren suurimpia kaupunkeja ovat Ciutadella ja Maó (). Saarella puhutaan katalaanin murretta nimeltään *menorquí*, joka poikkeaa muista katalaanin murteista lähinnä ääntämiseltään.

## Hallinnolliset alueet

* Alaior
* Ciutadella, entinen pääkaupunki
* Es Castell Englantilaisten perustama, alkuperäiseltä nimeltään Georgetown.
* Es Mercadal
* Fornells, osa Es Mercadalia. Kuuluisa hummerikeitostaan.
* Es Migjorn Gran (tai Es Mitjorn Gran)
* Ferreries
* Maó (Catalán Maó, Espanjaksi Mahón), tuli pääkaupungiksi luonnonsatamansa vuoksi.
* Sant Climent, osa Maóa.
* Llucmassanes, pieni kylä joka on osa Maóa.
* Sant Lluís, ranskalaisten perustama.

## Lähteet

## Aiheesta muualla

* Menorca, Kuva, 01.03.1939, nro 5, s. 10, Kansalliskirjaston digitaaliset aineistot
Formentera

**Formentera** on Espanjalle kuuluva saari Baleaareilla, Välimerellä. Se on Baleaarien eteläisin ja pienin asuttu saari, joka on samalla myös oma kuntansa. Formentera sijaitsee noin kuusi kilometriä Ibizasta etelään. Saaren asukasluku oli 9&nbsp;147 vuonna 2008.

Saari tunnetaan pitkästä uimarannastaan ja nudisteistaan, osalla uimarannoista on alastomuus sallittua.

## Lähteet

## Aiheesta muualla

* Saaren viralliset verkkosivut 
* Saaren virallinen turismisivusto
Mindoro

**Mindoro** on Filippiinien seitsemänneksi suurin saari. Se sijaitsee Palawanin saaresta koilliseen. Vuodesta 1950 lähtien saari on ollut jakautunut kahteen provinssiin. Sitä ennen saari muodosti vain yhden provinssin vuodesta 1921 lähtien. 

Saarella on noin 1,4 miljoonaa asukasta. Itäpuolen Oriental Mindoron väkiluku on 908&nbsp;339, lännen Occidental Mindoron 525&nbsp;354 (2020).

## Talous
Mindoron talous perustuu pääosin maatalouteen. Saarella tuotetaan muun muassa banaaneja, riisiä ja maissia.

Muita elinkeinoja on muun muassa turismi, varsinkin itäpuolella. Saari sijaitsee vain muutaman tunnin ajomatkan päässä Manilasta, mutta silti siellä on villiä luontoa ja perinteistä maalaismaisemaa. Matkailijoita houkuttavat laitesukellus ja hiekkaranat. Yöelämän keskus on Poblaciónissa (Puerto Galeran kaupunki) Mindoro Orientalin pohjoisrannikolla.

Saaren eteläosassa on merkittävä kivihiiliesiintymä.

## Kulttuuri
Saaren puhutuin kieli on tagalog, joka on joillain alueilla saanut vaikutteita visayanin ja mangyanin kielistä. Filipinoa ja taglishiä puhutaan joillakin urbaaneilla alueilla. Enemmistö saaren asukkaista ovat kristittyjä, mutta saarella on myös muun muassa animisteja.

## Lähteet
Filipino

**Filipino** on tagalogin standardisoitu muoto ja Filippiinien kansallinen kieli. Se on englannin rinnalla Filippiinien virallinen kieli. Filipino on austronesialainen kieli. Kielellä on 45 miljoonaa puhujaa, mikä tekee siitä maailman 36. puhutuimman kielen. Filipinolla ei katsota olevan äidinkielisiä puhujia, vaan nämä ovat tagalogin puhujia.. Käytännössä "filipino" ja "tagalog" ovat synonyymejä, ja useimmat kieltä äidinkielenään puhujat pitävät kieltään tagalogina. Noin 25&nbsp;% filippiiniläisistä puhuu tagalogia äidinkielenään, kun taas filipino on lähes kaikkien kansalaisten ensimmäinen vieras kieli.

Vuonna 1936 tagalog valittiin Filippiinien viralliseksi kieleksi ja nimeksi vaihdettiin vuonna 1959 "pilipino", jotta kielen voisi erottaa tagalog-kansanryhmästä. Vuoden 1973 ja 1987 perustuslaeissa todettiin Filippiinien virallisen kielen olevan "filipino", tarkentamatta kuitenkaan mistä kielestä oli tarkalleen ottaen kyse.

Filippiineillä filipinosta käytetään toisinaan nimeä *Wikang Filipino*. Se on vaikuttanut moniin paikallisiin kieliin..

## Lähteet

## Aiheesta muualla
* Development of Filipino, The National Language of the Philippines
Pahuus

**Pahuus** on moraalinen käsite, joka tarkoittaa yleisesti kaikkea sitä, minkä ihminen mieltää vääräksi. Pahuuden vastakohtana pidetään hyvyyttä. Pahuus on tietoista hyvän vastaista toimintaa ja eroaa siten tyhmyydestä.

## Katso myös

* Hyvä ja paha
* Etiikka
* Milgramin tottelevaisuuskoe
* Psykopatia
* Narsistinen persoonallisuushäiriö
* Pimeä triadi
** Machiavellismi
** Narsismi
* Uskonto ja moraali

## Lähteet

## Kirjallisuutta

* 
* 
* 
* 
* 
* 
* 
* 

## Aiheesta muualla
* Erkki Hartikainen: Pahuus . Vapaa ajattelija 4/2004.
* 
*
Youthanasia

**Youthanasia** on yhdysvaltalaisen thrash metal -yhtye Megadethin kuudes studioalbumi. Yhtye äänitti albumin Tempessä ja Phoenixissa tuottaja Max Normanin kanssa, ja levy-yhtiö Capitol Records julkaisi sen 1. marraskuuta 1994. *Youthanasia* seurasi kaupallisesti erittäin menestynyttä *[[Countdown to Extinction]]ia*, ja albumin tekeminen oli yhtyeelle vaikeaa. Albumilla soittava, laulaja-kitaristi Dave Mustainen, basisti David Ellefsonin, kitaristi Marty Friedmanin ja rumpali Nick Menzan muodostama kokoonpano joutuikin albumin tekemisen aikana koetukselle. Muut jäsenet yrittivät muuttaa yhtyeen päätöksentekoa demokraattisemmaksi ja painostivat Dave Mustainea vähentämään yksipuolista hallintaansa yhtyeessä. Yhtyeen sisäinen kemia alkoi hiljalleen kärsiä.

*Youthanasia* debytoi Billboard 200 -listan sijalla neljä, ja se ylitti platinalevyrajan vuonna 1995. Albumi sai positiivisen vastaanoton.

Megadeth lähestyi albumin äänittämistä tavalla, joka poikkesi huomattavasti yhtyeen aiemmasta työskentelystä. Albumin kappaleet on äänitetty studiossa livenä, ja soitto tallennettiin albumille pienine virheineen. Joitain kappaleita äänitettiin jopa kymmeniä kertoja ennen kuin ne kelpasivat albumille. Dave Mustaine, David Ellefson ja Marty Friedman virittivät soittimensa albumille E♭-viritykseen eli puoli sävelaskelta normaalivirettä alemmaksi. Yhtyeen musiikillinen tyyli vaihtelikin *Youthanasian* julkaisusta 1990-luvun loppuun paljon.

## Saavutukset

### RIAA:n sertifikaatit

## Kappaleet

## Kokoonpano
*Dave Mustaine - soolo,- rytmikitara, laulu
*David Ellefson - bassokitara, taustalaulu
*Marty Friedman - soolokitara, taustalaulu
*Nick Menza - rummut

## Singlet
**[[Train of Consequences]]* (1994)
**[[À Tout le Monde]]* (1995)

## Videot
**Train of Consequences* (1994)
**À Tout Le Monde* (1995)
**Reckoning Day* (1995)

## Lähteet
*

### Viitteet

## Aiheesta muualla
* 
*
Fay Weldon

**Fay Weldon** (22. syyskuuta 1931 – 4. tammikuuta 2023) oli brittiläinen kirjailija, joka kirjoitti urallaan romaaneja ja näytelmiä sekä televisio- ja radiokäsikirjoituksia. Hänet tunnetaan ennen kaikkea teoksesta *Naispaholaisen elämä ja rakkaudet* (The Life and Loves of a She-Devil, 1983), joka on sovitettu palkituksi BBC:n televisiosarjaksi (1986) ja amerikkalaiseksi elokuvaksi *[[Naispaholainen]]* (1989).

Weldonin kirjat ovat usein satiirisia, ja käsittelevät naisen asemaa patriarkaalisessa länsimaisessa yhteiskunnassa.

Weldon asui Uudessa-Seelannissa, Skotlannissa ja Englannissa. Hän työskenteli mainosalalla. Hän oli kristinuskoon kääntynyt entinen ateisti.

## Suomennetut teokset
* *Praxis* (*Praxis*), 1982
* *Naispaholaisen elämä ja rakkaudet* (*The Life and Loves of a She-Devil*), suom. Eva Siikarla, 1983
* *Maalle unelmien taloon (Puffball)*, suom. Kaarina Ripatti, 1985
* *Ystävättäret (Female Friends)*, suom. Liisa Hakola, 1987
* *Nainen ei lannistu (The Heart of the Country)*, suom. Liisa Hakola, 1988
* *Naisen kopiot* (*The Cloning of Joanna May*), suom. Saara Villa, 1989
* *Rakkauden ilot ja surut (The Hearts and Lives of Men)*, suom. Liisa Hakola, 1989
* *Minuahan et unohda* (*Remember Me*), suom. Liisa Hakola, 1992
* *Hyvä paha onnela (Darcy's Utopia)*, suom. Liisa Hakola, 1995

## Lähteet
Andrew Fletcher

**Andrew John Leonard "Fletch" Fletcher** (8. heinäkuuta 1961 Basildon, Englanti – 26. toukokuuta 2022) oli yksi Depeche Moden kolmesta alkuperäisjäsenestä. Fletcher oli alun perin basisti, mutta siirtyi pian muun yhtyeen mukana syntetisaattoreihin. 

Fletch ei koskaan ollut vahva musiikillinen vaikuttaja Depeche Modessa, sen sijaan hän keskittyi toimimaan yhtyeen asioista huolehtivana managerina. Fletchillä oli myös oma levy-yhtiö, Toast Hawaii, ja toisinaan hän toimi myös DJ:nä.

## Lähteet
The Game

**The Game** tai **Game** voi tarkoittaa ainakin seuraavia:

**[[The Game (Queen)|The Game]]*, Queen-yhtyeen albumi vuodelta 1980
**[[The Game (Pete Murray)|The Game]]*, Pete Murrayn albumi vuodelta 2002
*"The Game", Disturbedin single albumilta The Sickness
*Game (rap-artisti), yhdysvaltalainen rap-artisti
**[[The Game – oletko valmis peliin?]]*, yhdysvaltalainen elokuva vuodelta 1997
*The Game, peli jossa täytyy olla ajattelematta itse peliä
*"The Game" Triple H, yhdysvaltalainen showpainija
* Game, porilaisen Aug. Lipsanen Oy:n vaatemerkki
Proteus (kuu)

**Proteus** on Neptunuksen kuu. Proteus havaittiin ensimmäisen kerran toukokuussa 1981 maasta käsin tehtyjen havaintojen perusteella. Varmistus kuun olemassaololle saatiin kuitenkin vasta elokuussa 1989, kun avaruusluotain Voyager 2 lensi Neptunuksen ohi.

Proteus on epäsäännöllisen muotoinen, halkaisijaltaan 436 x 416 x 402 km. Kuu on Neptunuksen toiseksi suurin kuu Tritonin jälkeen. Proteus löytyi myöhemmin kuin Nereid, koska se heijastaa auringonvaloa vain 6 % ja kiertää Neptunusta paljon lähempänä kuin Nereid, jolloin sen havaitseminen maasta käsin on vaikeampaa. Proteus on kraattereiden peittämä ja siellä ei ole havaittu geologista aktiivisuutta. Se kiertää Neptunusta samaan suuntaan kuin Neptunus pyörii ja lähellä Neptunuksen päiväntasaajan tasoa. Proteusta pidetään lähes suurimpana mahdollisena kappaleena joka voi olla epäsäännöllisen muotoinen, ennen kuin kappaleen oma painovoima pakottaa sen pallonmuotoiseksi.

## Lähteet
Martin Gore

**Martin Lee Gore** (s. 23. heinäkuuta 1961, Englanti) on Depeche Moden alkuperäisjäseniä. 

Depeche Mode oli aloittaessaan vahvasti Vince Clarken yhtye, mutta Clarken jättäessä yhtyeen vuonna 1981 Gore otti kappaleiden kirjoitusvastuun kokonaan itselleen. 

Muutamaa Alan Wilderin kirjoittamaa kappaletta – ja ”Route 66” -coveria – lukuun ottamatta Depeche Moden tuotanto vuodesta 1982 eteenpäin on ollut yksin Goren käsialaa aina vuoden 2005 *[[Playing the Angel]]* -albumiin asti, jossa kolmella kappaleella on tekijäksi mainittu myös yhtyeen laulaja Dave Gahan.

Gore on myös julkaissut kaksi sooloalbumia, joilla hän esittää omia tulkintojaan muiden artistien kappaleista. 

## Diskografia
### Sooloartistina
* *[[Counterfeit e.p.]]* (1989) 
* *[[Counterfeit²]]* (2003)
* *MG* (2015)

## Aiheesta muualla